ཡང་༡༩༩༠ལོའི་ཟླ་༡༠ཚེས་༢ཉིན་ཀྲུང་གོའི་ཀྭང་ཀྲུའུ་སྤྲིན་དཀར་གནམ་གྲུ་ཐང་དུ་གནམ་གྲུ་ལ་ཉེས་སྐྱོན་བྱུང་སྟེ་མི་བརྒྱ་ཕྲག་ལྷག་ཅིག་ཤི་རྨས་བྱུང་བའི་ནང་དུ་ནང་པའི་དགེ་བསྙེན་གསུམ་ཅིག་འདུགཁོང་རྣམས་ཀྱིས་གནམ་གྲུའི་འཛིན་ཤོག་དེ་ཉོས་པ་ནས་བཟུང་རྒྱུ་མཚན་མེད་པར་སེམས་མི་བ་བདེ་ཞིག་བྱུང་བས་ལྷོ་གྲུ་འཛིན་དགོན་དུ་ཕྱིན་ནས་སྤྱན་རས་གཟིགས་ལ་གསོལ་བ་དྲག་ཏུ་བཏབ་པས་འཕྲལ་དུ་སེམས་མི་བ་དེ་ཞི་བར་གྱུར།ཟླ་༡༠ཚེས་༢ཉིན་གནམ་གྲུ་བར་སྣང་དུ་འཕུར་བཞིན་པའི་སྐབས་སུ་ཉེས་རྐྱེན་དང་འཕྲད་པར་དྲིལ་བསྒྲགས་པའི་ཚེ་ཁོང་གསུམ་པོས་སྤྱན་རས་གཟིགས་དང་འོད་དཔག་མེད་ལ་གསོལ་བ་རྩེ་གཅིག་ཏུ་བཏབ།རེ་ཞིག་ནས་གནམ་གྲུའི་སྣུམ་ཟད་དེ་ཀྭང་ཀྲུའུ་སྤྲིན་དཀར་གནམ་གྲུ་ཐང་དུ་མྱུར་འབབ་བྱས་པས་གནམ་གྲུ་གཞན་དང་འཕྲད་དེ་དགེ་བསྙེན་གསུམ་པོའི་སྡོད་གནས་ཀྱི་རྒྱབ་ཕྱོགས་འདོམ་གང་ཙམ་གྱི་མཚམས་ནས་དུམ་བུ་གཉིས་སུ་གྱུར་ཏེ་གནམ་གྲུའི་ཁོག་པའི་ཁ་ཕྱེས་ཁོང་རྣམས་འཕྲལ་དུ་ཕྱི་རོལ་ཏུ་བྲོས།དེ་མ་ཐག་མགོ་རྔ་གཉིས་པོ་འབར་གས་སུ་གྱུར་ཏེ་མེའི་ཕུང་པོ་ཞིག་ཏུ་གྱུར།དེ་ལྟར་གནམ་གྲུ་གང་པོ་ལས་མི་བཅུ་ཕྲག་ཙམ་མ་གཏོགས་ཐམས་ཅད་ཤི་ལ།བཅུ་ཕྲག་ཙམ་དེ་ཡང་རྐང་བཅད་ལག་རྡུམ་གྱི་རྨས་སྐྱོན་ཤིན་ཏུ་ཆེན་པོ་ཐེབས་པ་འབའ་ཞིག་རེད།ཁོང་གསུམ་པོར་རྨས་སྐྱོན་ཅུང་ཟད་ཀྱང་མ་བྱུང་ངོ༌